Румен Ченков
Носталгия по детството

chitanka.info

Бих се радвал дете да съм днес —

малък палавник с шапка от вестник.

Щях да бъда богат като Крез,

а животът ми — толкова лесен.

Щях да виждам нещата така,

както само на мен ми се иска.

Всичко щеше да бъде игра

от вълшебния свят на Алиса.

А проблемите в днешния ден,

ще са части от приказка страшна.

Друг ще мисли за тях вместо мен

и за другите те ще са важни.

Бих се върнал години назад,

за да бъда безгрижен и весел.

Потопен в илюзорния свят,

който времето бързо отнесе.

1996 г.

Добрич

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.